da da da sv da da da da da nl de nb eo da da sv en en da da da da fr en et da en da da da da en da da fr de nb da da da da fr da sv da sv da da da sv da als da sl da da da da en id sk sv ca da da da da da da da da da da da da da da ca sl da sl da sl da et da sl da da et da fr da fr da sv da fr fi da da da fr fr da fr da da da sv da da it en ru sv sv nl da fr it it da en da de da da da da da da da
Danmark tager for tredje år 200 kvoteflygtninge fra Rwanda | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Danmark tager for tredje år 200 kvoteflygtninge fra Rwanda
Der vil være særligt fokus på kvinder og børn, når Danmark skal have kvoteflygtninge fra Rwanda.
Udgivet:12. august 2022, 17.07
Del på Facebook Del på Twitter Del på LinkedIn Del via email
KØBENHAVN For tredje år i træk tager Danmark imod 200 kvoteflygtninge fra Rwanda.
Det oplyser Udlændinge- og Integrationsministeriet i en pressemeddelelse.
Der vil være særligt fokus på kvinder og børn, når 200 flygtninge fra det centralafrikanske land skal til Danmark og bo.
Kaare Dybvad Bek (S), der er udlændinge- og integrationsminister, siger i meddelelsen, at han er glad for, at Danmark kan tage imod flygtningene.
- Det nuværende asylsystem er brudt sammen. Det er menneskesmuglernes kyniske junglelov, som afgør, hvilke irregulære migranter der når frem til Europa og søger asyl.
- Regeringen mener, at vi skal begrænse antallet af spontane asylansøgere, der kommer hertil, og at flygtninge i stedet skal komme til Danmark via ordnede og legale forhold, siger ministeren i meddelelsen.
Med kvoteordningen fra 2017 bestemmer udlændinge- og integrationsministeren hvert år, hvor mange kvoteflygtninge Danmark tager imod.
Beslutningen træffes på baggrund af en samlet afvejning af den sociale og økonomiske kapacitet i samfundet, oplyser ministeriet.
Også i 2020 og 2021 tog Danmark imod 200 kvoteflygtninge fra Rwanda.
Ifølge www.nyidanmark.dk, der hører under Udlændingestyrelsen, kigger styrelsen på de enkelte personer, inden de kan komme til Danmark som kvoteflygtning og blive genbosat.
Styrelsen vurderer, om personen kunne have fået opholdstilladelse, hvis vedkommende var rejst ind i Danmark som asylansøger.
Samtidig lægger den vægt på, hvad den enkeltes mulighed er for at "slå rod i Danmark og få glæde af opholdstilladelsen (integrationspotentiale)".
I den forbindelse kastes der et blik på personens sproglige forudsætninger, uddannelsesforhold, arbejdserfaring, familieforhold, netværk, alder og motivation.
De fleste kvoteflygtninge bliver valgt, når en dansk delegation er på kvoterejser til de lande, hvor flygtningene midlertidigt opholder sig. Medlemmerne af delegationen interviewer så de enkelte flygtninge for at se, hvem der skal have et tilbud om at komme til Danmark.
Efter Minksag er rødt flertal enige om at nedsætte demokratiudvalg
Rapport: Trusler fra Rusland fordrer nyt dansk forsvar
Mette F. og Ellemann er usikre på om kæmpe forsvarsløft er nok
Pape vil orientere Folketinget om ministermøder i Caribien
Mest læste på Skive Folkeblad
Ingen smil hos Østergaard: Regionen siger nej til ny klinik
Bil stjålet i Skive: Biljagt gennem Salling endte på Mors
Skæv start: 18-årig påvirket af hash under sin første kørelektion
Kultur Obama i Skive
Efter stort Obama-underskud: KCS dækker selv en del af million-tab
Købmand vinder pris og tur til New York: - Det er helt uvirkeligt
Politirapporten: Spisende bilist kolliderede med modkørende og larmende knallerter giver bøvl i to lokale byer
Skyld i uheld: Fuld svensker tabte kuffert ud af bagagerummet
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.